CELEX: 22018D1740
Language: sl
Date: 2017-02-03 00:00:00
Title: Sklep Skupnega odbora EGP št. 6/2017 z dne 3. februarja 2017 o spremembi Priloge I (Veterinarske in fitosanitarne zadeve) k Sporazumu EGP [2018/1740]

22.11.2018   
               
               
                  SL
               
               
                  Uradni list Evropske unije
               
               
                  L 297/7
               
            
         SKLEP SKUPNEGA ODBORA EGP
         št. 6/2017
         z dne 3. februarja 2017
         o spremembi Priloge I (Veterinarske in fitosanitarne zadeve) k Sporazumu EGP [2018/1740]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2016/1768 z dne 4. oktobra 2016 o izdaji dovoljenja za gvanidinoocetno kislino kot krmni dodatek za piščance za pitanje, odstavljene pujske in prašiče za pitanje ter o razveljavitvi Uredbe (ES) št. 904/2009 (1) je treba vključiti v Sporazum EGP.
                  
               
                     (2)
                  
                  
                     Izvedbeno uredbo Komisije (EU) 2016/1833 z dne 17. oktobra 2016 o izdaji dovoljenja za pripravek iz lektinov iz navadnega fižola (lektini iz Phaseolus vulgaris) kot krmni dodatek za sesne pujske (imetnik dovoljenja Biolek Sp. z o.o.) (2) je treba vključiti v Sporazum EGP.
                  
               
                     (3)
                  
                  
                     Izvedbeno uredbo Komisije (EU) 2016/1881 z dne 24. oktobra 2016 o spremembi Izvedbene uredbe (EU) št. 837/2012 glede najmanjše aktivnosti 6-fitaze, ki jo proizvaja Aspergillus oryzae (DSM 22594), kot krmni dodatek za svinje (imetnik dovoljenja DSM Nutritional Products Ltd) (3) je treba vključiti v Sporazum EGP.
                  
               
                     (4)
                  
                  
                     Izvedbena uredba (EU) št. 2016/1768 razveljavlja Uredbo Komisije (ES) št. 904/2009 (4), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (5)
                  
                  
                     Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (6)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje II Priloge I k Sporazumu EGP se spremeni:
            
                        1.
                     
                     
                        v točki 55 (Izvedbena uredba Komisije (EU) št. 837/2012) se doda naslednja alinea:
                        
                                    „—
                                 
                                 
                                    
                                       32016 R 1881: Izvedbena uredba Komisije (EU) št. 2016/1881 z dne 24. oktobra 2016 (UL L 289, 25.10.2016, str. 15).“;
                                 
                              
                  
                        2.
                     
                     
                        za točko 174 (Izvedbena uredba Komisije (EU) 2016/1220) se dodajo naslednje točke:
                        
                                    „175.
                                 
                                 
                                    
                                       32016 R 1768: Izvedbena uredba Komisije (EU) 2016/1768 z dne 4. oktobra 2016 o izdaji dovoljenja za gvanidinoocetno kislino kot krmni dodatek za piščance za pitanje, odstavljene pujske in prašiče za pitanje ter o razveljavitvi Uredbe Komisije (ES) št. 904/2009 (UL L 270, 5.10.2016, str. 4).
                                 
                              
                                    176.
                                 
                                 
                                    
                                       32016 R 1833: Izvedbena uredba Komisije (EU) 2016/1833 z dne 17. oktobra 2016 o izdaji dovoljenja za pripravek iz lektinov iz navadnega fižola (lektini iz Phaseolus vulgaris) kot krmni dodatek za sesne pujske (imetnik dovoljenja Biolek Sp. z o.o.) (UL L 280, 18.10.2016, str. 19).“;
                                 
                              
                  
                        3.
                     
                     
                        besedilo točke 1zzzzzo (Uredba Komisije (ES) št. 904/2009) se črta.
                     
                  
         
            Člen 2
            Besedila izvedbenih uredb (EU) 2016/1768, (EU) 2016/1833 in (EU) 2016/1881 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 3
            Ta sklep začne veljati 4. februarja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 3. februarja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 270, 5.10.2016, str. 4.
         
            (2)  UL L 280, 18.10.2016, str. 19.
         
            (3)  UL L 289, 25.10.2016, str. 15.
         
            (4)  UL L 256, 29.9.2009, str. 28.
         
            (*1)  Navedena ni nobena ustavna zahteva.